กรุงไทยรับตรุษจีนชูดอกฝากสูงล่อใจ
ธนาคารแห่รับตรุษจีน ชูดอกเบี้ยสูงล่อใจ
13 ม.ค. 2555

ธนาคารแห่รับตรุษจีน ชูดอกเบี้ยสูงล่อใจ
ธนาคารกรุงไทยร่วมเฉลิมฉลองเทศกาลตรุษจีน ออก 2 ผลิตภัณฑ์เงินออมระยะสั้น อัตราดอกเบี้ยพิเศษ ให้ลูกค้าได้เลือกลงทุน ประกอบด้วย เงินฝากประจำ KTB อั่งเปา และตั๋วแลกเงิน KTBB/Eอั่งเปา รับฝากระหว่างวันที่ 17-31 ม.ค.2555
นายชัยณรงค์ เอื้อสิทธิชัย ผู้อำนวยการฝ่ายอาวุโส ธนาคารกรุงไทย เปิดเผยว่า ธนาคารได้ออก 2 ผลิตภัณฑ์เงินออมระยะสั้น เพื่อฉลองเทศกาลตรุษจีน ได้แก่ เงินฝากประจำ KTB อั่งเปา 4 เดือน ฝากครั้งละไม่ต่ำกว่า 1 แสนบาท และห้ามถอนเงินฝากบางส่วน ดอกเบี้ย 3.20% ต่อปี จ่ายดอกเบี้ยทุกเดือน หากถอนก่อน 3 เดือน ไม่จ่ายดอกเบี้ย โดยดอกเบี้ยที่ได้รับไปแล้วจะหักคืนจากเงินต้น ส่วน เมื่อครบกำหนดฝาก ธนาคารจะโอนเงินต้นไปยังบัญชีเงินฝากของลูกค้า KTBB/E อั่งเปาอายุ 4 เดือน ซื้อขั้นต่ำ 1 ล้านบาท แต่ไม่ถึง 10 ล้านบาท ดอกเบี้ย 3.30% ต่อปี ยอดซื้อตั้งแต่ 10 ล้านบาทขึ้นไป ดอกเบี้ย 3.40% ต่อปี จ่ายดอกเบี้ยพร้อมเงินต้นเมื่อครบกำหนด โดยโอนเงินเข้าบัญชีเงินฝากออมทรัพย์หรือกระแสรายวันตามที่ได้แจ้งไว้กับธนาคาร หากถอนก่อน 3 เดือน ไม่จ่ายดอกเบี้ย 
นายกฤษณ์ จันทโนทก ผู้ช่วยกรรมการผู้จัดการใหญ่ ธนาคารกรุงศรีอยุธยา กล่าวว่า ธนาคารได้เปิดตัวเงินฝากกรุงศรีเพื่อลูก Krungsri Youth Savings ที่ให้อัตราดอกเบี้ยสูง ทั้งยังมอบสิทธิพิเศษในการซื้อประกันอุบัติเหตุสำหรับเด็ก “กรุงศรี พี เอ” ในราคาพิเศษด้วย บัญชีเงินฝากกรุงศรีเพื่อลูก (Krungsri Youth Savings) พิเศษด้วยอัตราดอกเบี้ยสูงกว่า ยิ่งฝากมาก ยิ่งได้ดอกเบี้ยสูง มีทั้งประเภทบัญชีเงินฝากออมทรัพย์ และบัญชีเงินฝากประจำ ให้ลูกค้าสามารถเลือกออมเงินให้สอดคล้องกับความต้องการและแผนการเงินของตนเอง ดังต่อไปนี้ ท บัญชีเงินฝากออมทรัพย์ มีความยืดหยุ่นสูง ทั้งในเรื่องจำนวนเงินและช่วงเวลาในการฝาก ทำให้สะดวกและคล่องตัวในการใช้จ่าย โดยลูกค้าได้รับดอกเบี้ยเพิ่ม 10% จากดอกเบี้ยปกติ เมื่อมียอดเงินฝากเฉลี่ยตั้งแต่ 5,000 บาทขึ้นไปในแต่ละเดือน ส่วนเงินฝากประจำ 24 เดือน ได้รับดอกเบี้ยเพิ่ม 0.4% และเงินฝากประจำ 36 เดือน ได้รับดอกเบี้ยเพิ่ม 0.5% จากอัตราปกติ